kardosdrur/scandi-wiki huggingface dataset:
Su i båt

Ei su, eller sud, er den langsgåande skøyten mellom to bord i ein klinkerbygd båt. Når eit nytt bord vert sett på under båtbygginga vert både det faste bordet og det nye tilforma  så dei skal passe godt saman. Vinkelen, legget, 
mellom dei to borda har mykje å seie for skapet til den ferdige båten. I skøyten vert det lagd tjøredrev (si). Borda vert klinka saman med båtsaum.

Når to bord vert skøytte i lengda heiter skøyten skjerving.

Kjelde

Båtbygging
Klinkbygging
Frank Emmelmann

Frank Emmelmann () er ein tysk tidlegare friidrettsutøvar frå Schneidlingen som representerte Aust-Tyskland. Han vart i 1982 europameister på 100 meter.

Under EM i friidrett 1982 sigra Emmelmann på 100 meteren. To dagar seinare kneip han bronsemedaljen på 200 meter med ein margin på 0,01 sekund til fjerdemann. Ytterlegare to dagar etter vann han sølv i 4 x 100 m stafett for Aust-Tyskland og lagkameratane Detlef Kübeck, Olaf Prenzler og Thomas Munkelt, dømt framom Vest-Tyskland på same tid.

I august 1985 forbetra Emmelmann i Moskva den austtyske rekorden på 200 meter til 20,23 sekund, ei tid som var tysk rekord i 20 år. Juni 1986 sette han austtysk rekord på 100 meter i Berlin. Tida 10,06 sekund var landsrekord til 20?? Ved europameisterskapen 1986 i Stuttgart sikra han ein ny sølvmedalje på den korte stafetten, då i lag med Thomas Schröder, Steffen Bringmann og Olaf Prenzler.

Kjelder

Denne artikkelen bygger på «Frank Emmelmann» frå ,  den 9. august 2023.  
Denne artikkelen bygger på «Frank Emmelmann» frå ,  den 9. august 2023.  

Tyske sprintarar
Europameistrar i friidrett for Aust-Tyskland
Austtyske deltakarar under sommar-OL 1988
Friidrettsutøvarar under sommar-OL 1988
Ulrike Bruns

Ulrike Bruns, fødd Klapezynski, () er ein tysk tidlegare mellom- og langdistanseløpar frå Cottbus som representerte Aust-Tyskland. Ho vann bronse på 1500 m i Sommar-OL 1976, på 10 000 m i EM 1986 og på 3 000 m i VM 1987.

Frå midt på 1970-talet var Ulrike Klapezynski ein av verdas fremste mellomdistanseløparar på kvinnesida. Sommaren 1976 sette ho tysk rekord på 1500 meter med 3.59,9. To veker seinare vann ho bronsemedaljen på distansen under dei olympiske sommarleikane i Montreal, einast sju hundredels sekund bak sølvmedaljøren. Sidan kom ho på femteplass på 1500 m i så vel Moskva-OL 1980 som i Friidretts-EM 1982. På tampen av si tid som aktiv sprang Bruns inn til bronsemedalje på 10 000 meter i EM i friidrett 1986 i Stuttgart og på 3 000 m i VM i friidrett 1987 i Roma.

Personlege rekordar
800 meter: 1.57,06 (1976)
1500 m: 3.59,9 (1976)
3 000 m: 8.36,3 (1984)
10 000 m: 31.19,6 (1986)

Kjelder

Ulrike BRUNS  Profile World Athletics
Denne artikkelen bygger på «Ulrike Bruns» frå ,  den 9. august 2023.  

Tyske mellomdistanseløparar
Tyske langdistanseløparar
Olympiske bronsemedaljevinnarar for Aust-Tyskland
Kenth Eldebrink

Kenth Eldebrink () er ein svensk tidlegare spjutkastar frå Morjärv som vann bronsemedaljen i øvinga under Sommar-OL 1984 i Los Angeles.

Eldebrik vart sjettemann i spjutkast-tevlinga då den fyrste verdsmeisterskapen i friidrett vart avvikla i Helsinki i august 1983. Få veker seinare sette han svensk rekord då han kasta spjutet 91,14 meter i Stockholm. Under dei olympiske sommarleikane 1984 sikra han seg bronsemedaljen med eit kast på 83,72 m.

Hans yngre bror Anders Eldebrink vart i 1987 verdsmeister i ishockey med Sverige sitt landslag.

Kjelder

 Kenth ELDEBRINK  Profile World Athletics
Denne artikkelen bygger på «Kenth Eldebrink» frå ,  den 9. august 2023.  

Svenske spydkastarar
Olympiske bronsemedaljevinnarar for Sverige
Monique Wittig

Monique Wittig () var ein fransk forfattar og feministisk teoretikar.

Wittig var fødd i Dannemarie i Haut-Rhin. I 1964 gav ho ut den fyrste romanen sin, barndomsromanen L'Opoponax. Ho deltok i grunnlegginga av Mouvement de libération des femmes og seinare òg av Gouines rouges, den fyrste organisasjonen for lesbiske kvinner i Paris. I 1969 gav ho ut ut det utopiske feministiske verket Les Guérillères, som fekk stor tyding for den nye kvinnerørsla i Frankrike, og i 1973 den skjønnlitterære Les Corps lesbien. Eit sentralt omgrep for henne var den heteroseksuelle kontrakten, som ho rekna for å vera det underliggande grunnlaget for korleis kjønn blir definert i heterodogmatiske samfunn, og meinte at oppheving av kjønnsidentitetar er naudsynleg for å oppnå full identitet og fridom for enkeltpersonar. Eit utval av dei teoretiske artiklane hennar blei publiserte i La Pensée straight (2001).

Wittig døydde i 2003 i Tucson i Arizona i USA.

Kjelder 

Denne artikkelen bygger på «Monique Wittig» frå ,  den 9. august 2023.  

Franskspråklege forfattarar
Franske forfattarar
Forfattarar frå 1900-talet
Feministiske forfattarar
Christiane Rochefort

Christiane Rochefort () var ein fransk feministisk forfattar.

Liv og virke 
Christiane Rochefort var fødd i eit venstredominert arbeidarklasseområde i Paris. Far hennar deltok i dei internasjonale brigadane under den spanske borgarkrigen. 

Ho verka fyrst som journalist, og var pressattaché ved filmfestivalen i Cannes i femten år før ho gav ut den fyrste romanen sin, Le Repos du guerrier (Krigerens hvile), i 1958, som tek for seg kjønnsroller. Som fleire av dei seinare romanane hennar var Le Repos du guerrier ein bestseljar. I 1962 låg han til grunn for ein populær film regissert av Roger Vadim der Brigitte Bardot hadde ei av hovudrollene. 

Romanane til Rochefort er delte mellom sosialrealistiske satirar om Frankrike i samtida og utopiske eller dystopiske fantasiar, ofte med sterke seksuelle innslag.

Prisar og utmerkingar 
Rochefort vann Prix Médicis 1988.

Bibliografi i utval 

 Cendres et or" (1956)
 Le repos du guerrier (1958) – oms. til Krigerens hvile av Carl Hambro i 1960.
 Les petits enfants du siècle (1961) – engelske oms. Children of Heaven (1962)  og Josyane and the Welfare (1963)
 Les stances à Sophie (1963) – svensk oms. I nöd och lust (1965)
 Une rose pour Morrison (1966) (dedisert til Mister Bob Dylan)
 Printemps au parking (1969), oms. til Faen, det er vår! av Jan Olav Gatland i 1987
 Archaos, ou le Jardin Etincelant (1972)
 Encore heureux qu'on va vers l'été (1975)
 Quand tu vas chez les femmes (1982)
 La porte du fond (1988) Prix Médicis (dedisert til Jeffrey Moussaieff Masson)
 Conversations sans paroles (1997)

Kjelder 

Denne artikkelen bygger på «Christiane Rochefort» frå ,  den 9. august 2023. 
 oppgav desse kjeldene: 
 Bra Böckers lexikon, 1979

Franske forfattarar
Feministiske forfattarar
Forfattarar frå 1900-talet
Novo Nordisk

Novo Nordisk er ei dansk lækjemiddelverksemd som lagar insulin. Ho har hovudkvarter i Bagsværd utanfor København.

Verksemda lagar òg lækjemiddelet Ozempic for diabetes, som i større dose vert selt som slankemiddelet Wegovy. I august 2023 var Novo Nordisk den nest mest verdfulle verksemda i Europa, med eit marknadsverd på 423 milliardar amerikanske dollar.

Kjelder

Bakgrunnsstoff 

Danske føretak
Lækjemiddelprodusentar
Skipingar i 1923
Raunøyna

Raunøyna er ei øy på nordsida av Fensfjorden, vest i Masfjorden kommune i Vestland. Øya er veglaus. Namnegarden med det same namnet ligg på øya.

Folketalsutvikling:

Kjelder

Øyar i Masfjorden
Holsøya

Holsøya er ei øy på nordsida av Fensfjorden, vest i Masfjorden kommune i Vestland. Øya har vegsamband over det smale Skjelsundet til fastlandet.

Folketalsutvikling:

Kjelder

Øyar i Masfjorden
Duesundøyna

Duesundøyna er ei øy på nordsida av Masfjorden, i Masfjorden kommune i Vestland. Det smale Duesundsundet skil øya frå fastlandet. Frå sørsida av øya går det bilferje over fjorden til Masfjordnes.

Det første gardsbruket på øya vart rydda i 1840. Ved folketeljinga i 1900 budde det seks personar på øya.

Kjelder

Øyar i Masfjorden
Mollandsøyna

Mollandsøyna er ei øy i Masfjorden, i Masfjorden kommune i Vestland. Øya har òg vorte kalla Reknesøyna. Ho er veglaus.
På 1800-talet vart det rydda ein husmannsplass på øya. Ved folketeljinga i 1900 budde det fire personar på øya.

Kjelder

Øyar i Masfjorden
Solheimsøyna

Solheimsøyna er ei øy i Masfjorden, ved innløpet til fjordarmen Haugsværfjorden, i Masfjorden kommune i Vestland. Øya er veglaus.

På 1870-talet vart det oppretta to husmannsplassar på øya. Ved folketeljinga i 1900 var folketalet 11 personar.

Kjelder

Øyar i Masfjorden
Matresøyna

Matresøyna er ei øy inst i Matresfjorden, den inste fjordarmen i Masfjorden, i Masfjorden kommune i Vestland. Øya er veglaus.

I 1869 og 1873 vart det oppretta to husmannsplassar på øya. Ved folketeljinga i 1900 var folketalet 15 personar.

Kjelder

Øyar i Masfjorden
Det nigerianske kvinnelandslaget i fotball

Nigeria sitt kvinnelandslag i fotball er det kvinnelege landslaget i fotball for Nigeria. Det representerer landet i internasjonale fotballturneringar, og vert regulert av Nigeria Football Federation. Landslaget spelte sin fyrste internasjonale kamp i 1991 og deltok i sin fyrste store meisterskap i 1991.

Resultat i internasjonale meisterskap 
Resultata som er vist under er berre turneringar der Nigeria har delteke. Turneringar dei ikkje har tatt del i er ikkje førte opp.

Olympiske leikar 
  2000: Gruppespelet
  2004: Gruppespelet
  2008: Gruppespelet

Verdsmeisterskapen 

  1991: Gruppespelet
  1995: Gruppespelet
  1999: Kvartfinale

  2003: Gruppespelet
  2007: Gruppespelet
  2011: Gruppespelet

  2015: Gruppespelet
  2019: Åttedelsfinale
   2023: Åttedelsfinale

Afrikameisterskapen 

  1991: Vinnar
  1995: Vinnar
  1998: Vinnar
  2000: Vinnar
  2002: Vinnar

  2004: Vinnar
  2006: Vinnar
  2008: Tredjeplass
  2010: Vinnar
  2012: Fjerdeplass

  2014: Vinnar
  2016: Vinnar
  2018: Vinnar
  2022: Fjerdeplass

Afrikaleikane 
  2003: Vinnar
  2007: Vinnar
  2015: Fjerdeplass

Sjå òg 
 Det nigerianske herrelandslaget i fotball

Bakgrunnsstoff 
 Offisiell nettside
 Profil hos FIFA
 Profil hos CAF

Fotball i Nigeria
Nigerianske landslag
Nigeria
Det haitiske kvinnelandslaget i fotball

Haiti sitt kvinnelandslag i fotball er det kvinnelege landslaget i fotball for Haiti. Det representerer landet i internasjonale fotballturneringar, og vert regulert av Fédération Haïtienne de Football. Landslaget spelte sin fyrste internasjonale kamp i 1991 og deltok i sin fyrste store meisterskap i 1991.

Resultat i internasjonale meisterskap 
Resultata som er vist under er berre turneringar der Haiti har delteke. Turneringar dei ikkje har tatt del i er ikkje førte opp.

Verdsmeisterskapen 
   2023: Gruppespelet

CONCACAF-meisterskapen 

  1991: Fjerdeplass
  1998: Gruppespelet
   2002: Gruppespelet
  2010: Gruppespelet

  2014: Gruppespelet
  2018: Gruppespelet
  2022: Gruppespelet

Dei panamerikanske leikane 
  2003: Gruppespelet

Sjå òg 
 Det haitiske herrelandslaget i fotball

Bakgrunnsstoff 
 Offisiell nettside
 Profil hos FIFA
 Profil hos CONCACAF

Fotball i Haiti
Haitiske landslag
Haiti
Det panamanske kvinnelandslaget i fotball

Panama sitt kvinnelandslag i fotball er det kvinnelege landslaget i fotball for Panama. Det representerer landet i internasjonale fotballturneringar, og vert regulert av Federación Panameña de Fútbol. Landslaget spelte sin fyrste internasjonale kamp i 2002 og deltok i sin fyrste store meisterskap i 2002.

Resultat i internasjonale meisterskap 
Resultata som er vist under er berre turneringar der Panama har delteke. Turneringar dei ikkje har tatt del i er ikkje førte opp.

Verdsmeisterskapen 
   2023: Gruppespelet

CONCACAF-meisterskapen 

   2002: Gruppespelet
  2006: Fyrste runde

  2018: Fjerdeplass
  2022: Gruppespelet

Dei panamerikanske leikane 
  2007: Gruppespelet
  2019: Gruppespelet

Sjå òg 
 Det panamanske herrelandslaget i fotball

Bakgrunnsstoff 
 Offisiell nettside
 Nettsida til det panamanske kvinnelandslaget
 Profil hos FIFA
 Profil hos CONCACAF

Fotball i Panama
Panamanske landslag
Panama
NM i orientering 2013/langdistanse

Noregsmeisterskapen i orientering 2013 i langdistanse vart avvikla laurdag 17. august i Nittedal i Akershus. Karane tevla i ei 22,8 kilometer lang løype, kvinnene i 14,4 km.

Menn

Kvinner

Kjelder
Resultatlister

Noregsmeisterskap i 2013
Noregsmeisterskap i orientering
Idrettstilskipingar i Akershus
NM i orientering 2014/langdistanse

Noregsmeisterskapen i orientering 2014 i langdistanse vart avvikla laurdag 2. august i Førde i Sunnfjord. Karane tevla i ei 23,6 kilometer lang løype, kvinnene i 15,8 km.

Menn

Kvinner

Kjelder
Resultatlister

Noregsmeisterskap i 2014
Noregsmeisterskap i orientering
Idrettstilskipingar i Sogn og Fjordane
Franz-Peter Hofmeister

Franz-Peter Hofmeister ()  er ein tysk tidlegare friidrettsutøvar frå Kerpen som representerte Vest-Tyskland. Han vart i 1978 europameister på 400 meter og han vann EM-gull i 4 x 400 m stafett.

Hofmeister kneip sølvmedaljen på 200-meteren ved EM i friidrett 1971 i Helsinki. Same sesongen presterte han personbeste på distansen med 20,5 sekund. Ein skade gjorde at han ikkje kunne delta i Sommar-OL 1972 på vesttysk heimebane. I 1974 vart han femtemann på 200 m ved europameisterskapen i Roma. Under dei olympiske sommarleikane i Montreal rauk han ut or 400-meterløpet i semifinalane, for så å ta ein bronsemedalje i 4 x 400 m stafett med det vesttyske mannskapet. Høgdepunktet for Hofmeister kom ved EM i friidrett 1978 i Praha. Her sprang han inn til siger på 400 meter, to dagar seinare tok han seg av den andre etappen då Vest-Tyskland og Martin Weppler, Bernd Hermann og Harald Schmid vann ein suveren siger i 4 × 400 meter stafett.

Kjelder

Denne artikkelen bygger på «Franz-Peter Hofmeister» frå ,  den 10. august 2023.  

Tyske sprintarar
Europameistrar i friidrett for Vest-Tyskland
Olympiske bronsemedaljevinnarar for Vest-Tyskland
Folk frå Kerpen
Manfred Germar

Manfred Germar () er ein tysk tidlegare friidrettsutøvar frå Köln som representerte Tyskland og Vest-Tyskland. Han vart dobbelt europameister i 1958.

Germar deltok i Sommar-OL 1956, der han vart femtemann på 100-meteren. Som ankermann for det tyske mannskapet på 4 × 100 meter stafett kneip han bronseplassen framom Italia. Under europameisterskapen 1958 i Stockholm vann han gullmedaljen på 200-meteren og han tok sølvmedaljen på 100 meter, berre slått av landsmannen Armin Hary. Germar avslutta EM med å springe Tyskland inn til triumf på 4 x 100 m stafett. I eit internasjonalt stemne i Wuppertal 1. oktober 1958 sette han europarekord på 200 meter med tida 20,6 sekund. Han kom ikkje vidare frå semifinalane då Sommar-OL 1960 fann stad i Roma. To år seinare slo Vest-Tyskland, med Germar som ankermann, Polen på målstreken i kampen om sigeren på 4 x 100 m stafett ved Friidretts-EM 1962 i Beograd.

Kjelder

Denne artikkelen bygger på «Manfred Germar» frå ,  den 10. august 2023.  

Tyske sprintarar
Europameistrar i friidrett for Vest-Tyskland
Olympiske bronsemedaljevinnarar for Tyskland
Langise

Langise, eller langvise, er ei langsgåande fenderlist på utsida av ripa på ein del klinbygde båtar. Ei rip kan vere utsett for slitasje av fiskesnøre og samanstøyt med andre båtar.
Langisa vernar mot denne slitasjen. Samstundes forsterkar lista båten.
Båten vert og stivare. Det gjer at fiskarar som gjerne vil ha hatt ein ledig båt, ikkje har langise.

Langisa kunne vere med å slå ut sjø som kom opp til ripa, og på den måten kom mindre vatn inn i båten.

Langisa kan vere firkanta, men er oftast avrunda. Ho er ofte laga av ei 15×30 mm list, som er av same treslag som båten er bygd av.

Lista går langs toppen av ripbordet. Ein kan og finne to langiser. Det har ein hatt på ein del jekter. Der er dei laga av grovare materialar.

Kjelder

Fotnotar

Klinkbygging
Trebåtar
Arthur Wesley Dow

Arthur Wesley Dow () var ein amerikansk målar, trykker, fotograf og innverknadsrik kunstlærar.

Dow var fødd i Ipswich i Massachusetts. Han arbeidde ved fleire av kunstutdanningsinstitusjonane i USA i tre tiår, blant anna Teachers College ved Columbia University, Arts Students League, Pratt Institute og hans eigen Ipswich Summer School of Art. Ideane hans var ganske revolusjonerande for tida; han meinte at ein heller enn å kopiera naturen skulle skapa kunst frå element som fargesetjing, linjer, masse og kontrastar. Han formulerte tankane sin i boka Composition: A Series of Exercises in Art Structure for the Use of Students and Teachers frå 1899. Dow utdanna fleire av dei fremste kunstnarane i landet, som Georgia O'Keeffe og Byrdcliffe Colony.

Kjelder

Denne artikkelen bygger på «Arthur Wesley Dow» frå ,  den 10. august 2023.

Bakgrunnsstoff 

 Nancy E. Green, Jessie Poesch: Arthur Wesley Dow and American Arts and Crafts. The American Federation of Arts/Harry N. Abrams, 1999,  (engelsk)
 Arthur W. Dow, Frederick C. Moffatt, Marilee Boyd Meyer, Richard Boyle: Arthur Wesley Dow, 1857-1922: His Art and His Influence. Spanierman Gallery, 1999,  (engelsk)
 Arthur Wesley Dow and American Arts & Crafts , utstilling ved Georgia O'Keeffe Museum, 10. mars til 18. juni 2000. – Om utstillinga, ved Traditional Fine Arts Organization, Inc.
 Biografi  hos Spanierman Gallery
 

USA-amerikanske fotografar
USA-amerikanske målarar
USA-amerikanske kunstnarar
kunstnarar frå Massachusetts
Jonsholmen

Jonsholmen er ei øy i Lysefjorden, vest i Bjørnafjorden kommune i Vestland, nordvest for Lysøya. Øya er veglaus.

På 1840-talet vart det rydda eit gardsbruk her. Ved folketeljinga i 1900 budde det 10 personar på øya.

Kjelder

Øyar i Bjørnafjorden
Skotøya

Skotøya er ei øy på sørsida av Lysefjorden, vest i Bjørnafjorden kommune i Vestland. Det smale Skotøysundet skil ho frå fastlandet. Øya er veglaus.

På 1860-talet vart det rydda eit gardsbruk her. Ved folketeljinga i 1900 budde det 15 personar på øya.

Kjelder
 Nils Tveit, Os: Eit utsyn over Osbygdi frå gamall tid til no, bd. II (1938)

Øyar i Bjørnafjorden
Forstrøno

Forstrøno er ei øy vest i Bjørnafjorden kommune i Vestland. Det smale Forstrønesundet skil ho frå øya Strøno. Øya er veglaus. På øya ligg namnegarden med det same namnet.

Folketalsutvikling:

Kjelder

Øyar i Bjørnafjorden
Flatøya i Bjørnafjorden

Flatøya er ei lita øy vest i Bjørnafjorden kommune i Vestland. Eit smalt sund skil ho frå øya Forstrøno i aust. Øya er veglaus.

På 1840-talet vart det rydda ein husmannsplass her. Ved folketeljinga i 1900 budde fem personar på øya. Øya vart fråflytta i 1937.

Kjelder
 Nils Tveit, Os: Eit utsyn over Osbygdi frå gamall tid til no, bd. II (1938)

Øyar i Bjørnafjorden
Flatøya

Flatøya kan vere fleire stader:

 Flatøya i Alstahaug
 Flatøya i Bjørnafjorden

Sjå òg
Flatøy (omdirigering)
Røtinga

Røtinga er ei øy vest i Bjørnafjorden kommune i Vestland, sør for Strøno. Øya har vegsamband til fastlandet over Bruarøya, Sunnøya og Lepsøya. På øya ligg namnegarden med det same namnet. Ein del av tettstaden Søre Øyane ligg på den nordlege delen av øya.

Folketalsutvikling:

Kjelder

Øyar i Bjørnafjorden
Stargate SG-1

Stargate SG-1 (ofte avstytt til SG-1) er ein kanadisk-amerikansk militær science fiction-serie på fjernsyn i Stargate-verda, ått av Metro-Goldwyn-Mayer. Serien vart fyrst vist fram på det amerikanske nettverket Showtime på 27. juli 1997, og siste episoden kom på Sky1 på 13. mars 2007. 

Hovudfigurane i serien er Col. Jack O'Neill, Capt. Samantha Carter, Dr. Daniel Jackson, og Teal'c, som kvar episode ferdast i lag til ulike planetar igjennom Stargaten, ein intergalaktisk portal som vart funnen i filmen  Stargate.

Kjelder

USA-amerikanske fjernsynsseriar
Duostories

Duostories er eit prosjekt som har Duolingo-soger i meir enn 70 kurs på fleire språk, sånn som nynorsk, grannemåla færøysk og islandsk, planspråk som interlingue, toki pona og esperanto, personlege kunstige språk og minoritetspråk som asturiansk og napolitansk. Prosjektet er godkjent og lisensiert av Duolingo, og vert drive av ei gruppe friviljuge.

Prosjektet er basert i ein eigen Discord-tenar, der dei som vil hjelpa kan søkja om løyve til å omsetja på Discord.

Kjelder

Denne artikkelen bygger på «Duostories» frå ,  den 11. august 2023.

Bakgrunnsstoff 

 
 Discord-tenaren åt Duostories.
 GitHub for Duostories
Duolingo
Språklæring
Lepsøya i Bjørnafjorden

Lepsøya er ei øy vest i Bjørnafjorden kommune i Vestland, mellom Strøno i vest og fastlandet i aust. Det svært smale Blindasundet skil øya frå fastlandet. Ho har vegsamband til fastlandet og til  Sunnøya i sørvest. På øya ligg namnegarden med det same namnet. Busetjinga på den sørvestlege delen av øya er ein del av tettstaden Søre Øyane. Her ligg Lepsøy Gartneri og privatskulen Kongshaug Musikkgymnas.

Folketalsutvikling:

1 Med Brimsholmen

Kjelder

Øyar i Bjørnafjorden
Lepsøya

Lepsøyna kan vere fleire stader:

 Lepsøya i Bjørnafjorden
 Lepsøya i Ålesund

Sjå òg
Lepsøy
NM i orientering 2015/langdistanse

Noregsmeisterskapen i orientering 2015 i langdistanse vart avvikla laurdag 22. august på Ringerike i Buskerud. Karane tevla i ei 25 kilometer lang løype, kvinnene i 16,7 km.

Menn

Kvinner

Kjelder
Resultatlister

Noregsmeisterskap i 2015
Noregsmeisterskap i orientering
Idrettstilskipingar i Buskerud
Carlos Lopes

Carlos Alberto de Sousa Lopes () er ein portugisisk tidlegare langdistanseløpar frå Viseu som i 1984 vart Portugals fyrste olympiske meister.

Aktiv
Lopes deltok i EM i friidrett 1971 og Sommar-OL 1972. Han vart nummer 33 på 10 000 meter og sidan utslått ut i forsøka på 3 000 meter hinder i Helsinki og på så vel 5 000 som 10 000 meter i München året etter. I februar 1976 vart Lopes verdsmeister i terrengløp. 29. mai 1976 i München forbetra han sin personlege rekord på 10 000 m med 45 sekund til 27.45,7. To månader seinare sette han fart frå start i milløpet under Sommar-OL i Montreal. Til sist var det berre tittelforsvararen, finske Lasse Virén, som heldt fylgje. 450 meter før målstreken rykte Virén forbi og sikra seg ein suveren siger, spurtsvake Lopes tok sølvet,

I 1982-sesongen forbetra Lopes milrekorden sin til 27.24,3, einast 2 sekund etter verdsrekorden. Året etter vart han slått på målstreken i terrengløps-VM i Gateshead og kom på sølvplass. I sommarsesongen flytta han sitt personbeste på 10 000 meter med eit lite sekund til 27.23,4.

I New York i mars 1984 vart Lopes verdsmeister i terrengløp for andre gong. Den 4. juli gjorde han sitt livs beste milløp då han i Stockholm vart klokka i mål på 27.17,4. Ved dei olympiske sommarleikane i Los Angeles nokre veker seinare valde han å delta i maratonløpet. 34,5 kilometer ut i løpet rykte han frå dei næraste konkurrentane og opparbeidde ei klar leiing dei neste 5 kilometerane, eit forsprang som han beheldt til mål. Våren 1985 i Lisboa sikra Lopes seg sin tredje VM-tittel i terrengløp. Og den 20. april forbetra han løyperekorden i Rotterdam maraton til 2.07.12.

Kjelder

Carlos LOPES | Profile | World Athletics
Denne artikkelen bygger på «Carlos Lopes» frå ,  den 11. august 2023.  

Portugisiske friidrettsutøvarar
Olympiske meistrar for Portugal
Folk frå Viseu
Friidrettsutøvaren Jan Werner

Jan Werner () var ein polsk friidrettsutøvar. Han vart i 1969 europameister på 400 meter, tre år tidlegare vann han EM-gull i 4 x 400 meter stafett for Polen.

Werner var fjerdemann på 400 meter ved EM i friidrett 1966 i Budapest. I den same meisterskapen sprang han startetappen for det polske vinnarlaget i 4 x 400 m stafett. 3. juni 1967 tangerte Werner europarekorden på 200 meter då han i Warszawa vart klokka i mål på tida 20,4. Under dei olympiske sommarleikane 1968 i Mexico-byen glapp ein finaleplass på 400, før han med Polen kom på fjerdeplass i 4 x 400 m stafett. Året etter vann han gullmedaljen på 400 meter då EM i friidrett vart avvikla i Athen. To år seinare sikra han seg bronsemedaljen ved EM i Helsinki, der han også fekk med seg ein sølvmedalje i 4 x 400 m stafett. Som i førre sommar-OL rauk han i 1972-OL ut or 400-meteren i semifinalen. Han deltok i Sommar-OL 1976, der han sette personbeste med 45,44 og vart nummer 8 på 400 m, samt tok sølv i 4 × 400 meter stafett.

Werner var polsk meister på 200 meter i 1967, 1969 og 1971, samt på 400 m i 1968, 1970, 1971 og 1976.

Kjelder
world athletics

Denne artikkelen bygger på «Jan Werner (Leichtathlet)» frå ,  den 11. august 2023.  

Polske sprintarar
Europameistrar i friidrett for Polen
Polske deltakarar under sommar-OL 1968
Friidrettsutøvarar under sommar-OL 1968
Polske deltakarar under sommar-OL 1972
Friidrettsutøvarar under sommar-OL 1972
Polske deltakarar under sommar-OL 1976
Friidrettsutøvarar under sommar-OL 1976